CELEX: 32009D0298
Language: lt
Date: 1238025600000
Title: 2009/298/EB: 2009 m. kovo 26 d. Komisijos sprendimas, pratęsiantis Sprendimo 2006/502/EB, reikalaujančio, kad valstybės narės imtųsi priemonių, siekdamos užtikrinti, jog rinkoje būtų platinami tik apsaugą nuo vaikų turintys žiebtuvėliai ir uždrausti pateikti į rinką suvenyrinius žiebtuvėlius, galiojimą (pranešta dokumentu Nr. C(2009) 2078) (Tekstas svarbus EEE)

27.3.2009   
            
            
               LT
            
            
               Europos Sąjungos oficialusis leidinys
            
            
               L 81/23
            
         
      KOMISIJOS SPRENDIMAS
   
   2009 m. kovo 26 d.
   pratęsiantis Sprendimo 2006/502/EB, reikalaujančio, kad valstybės narės imtųsi priemonių, siekdamos užtikrinti, jog rinkoje būtų platinami tik apsaugą nuo vaikų turintys žiebtuvėliai ir uždrausti pateikti į rinką suvenyrinius žiebtuvėlius, galiojimą
   (pranešta dokumentu Nr. C(2009) 2078)
   (Tekstas svarbus EEE)
   (2009/298/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 13 straipsnį,
   kadangi:
   
               (1)
            
            
               Komisijos sprendimu 2006/502/EB (2) reikalaujama, kad valstybės narės imtųsi priemonių, siekdamos užtikrinti, jog rinkoje būtų platinami tik apsaugą nuo vaikų turintys žiebtuvėliai, ir uždraustų pateikti į rinką suvenyrinius žiebtuvėlius.
            
         
               (2)
            
            
               Sprendimas 2006/502/EB buvo priimtas laikantis Direktyvos 2001/95/EB 13 straipsnio nuostatų, pagal kurias sprendimas galioja ne ilgiau kaip vienerius metus, tačiau gali būti ta pačia tvarka patvirtintas papildomiems, ne ilgesniems kaip vieneri metai, laikotarpiams.
            
         
               (3)
            
            
               Sprendimas 2006/502/EB buvo pakeistas du kartus – Sprendimu 2007/231/EB (3), kuriuo minėto sprendimo galiojimas pratęstas iki 2008 m. gegužės 11 d., ir Sprendimu 2008/322/EB (4), kuriuo minėto sprendimo galiojimas pratęstas dar vieneriems metams iki 2009 m. gegužės 11 d.
            
         
               (4)
            
            
               Atsižvelgiant į tai, kad nenustatyta kitų tinkamų priemonių, susijusių su žiebtuvėlių saugumu vaikams, būtina pratęsti Sprendimo 2006/502/EB galiojimą dar 12 mėnesių ir atitinkamai iš dalies jį pakeisti.
            
         
               (5)
            
            
               Šiame sprendime numatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/502/EB 6 straipsnio 2 dalis keičiama taip:
   
      „2.   Šis sprendimas taikomas iki 2010 m. gegužės 11 d.“
   
   2 straipsnis
   Valstybės narės imasi šiam sprendimui įgyvendinti reikalingų priemonių ne vėliau kaip iki 2009 m. gegužės 11 d. ir jas paskelbia. Apie tai jos nedelsdamos praneša Komisijai.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2009 m. kovo 26 d.
      
         
            Komisijos vardu
         
         Meglena KUNEVA
         
         
            Komisijos narė
         
      
   
   
      (1)  OL L 11, 2002 1 15, p. 4.
   
      (2)  OL L 198, 2006 7 20, p. 41.
   
      (3)  OL L 99, 2007 4 14, p. 16.
   
      (4)  OL L 109, 2008 4 19, p. 40.